ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 45/2552เรื่อง มาตรฐานการปฏิบัติงานในการให้บริการเป็น ตัวแทนซื้อขายสัญญาซื้อขายล่วงหน้า\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในข้อ 14 วรรคสอง แห่งประกาศคณะกรรมการกํากับตลาดทุนที่ ทธ. 80/2552 เรื่อง หลักเกณฑ์การประกอบธุรกิจสัญญาซื้อขายล่วงหน้าสําหรับผู้ได้รับใบอนุญาตเป็นตัวแทนซื้อขายสัญญาซื้อขายล่วงหน้า ลงวันที่ 3 สิงหาคม พ.ศ. 2552 สํานักงาน ก.ล.ต. ออกข้อกําหนดไว้ดังต่อไปนี้ข้อ ๑ ในประกาศนี้ "ตัวแทนซื้อขายสัญญา" หมายความว่า ผู้ได้รับใบอนุญาตประกอบธุรกิจสัญญาซื้อขายล่วงหน้าประเภทตัวแทนซื้อขายสัญญาซื้อขายล่วงหน้า "ศูนย์ซื้อขายสัญญา" หมายความว่า ศูนย์ซื้อขายสัญญาซื้อขายล่วงหน้าที่ได้รับใบอนุญาตจากคณะกรรมการ ก.ล.ต.ข้อ ๒ ตัวแทนซื้อขายสัญญาต้องปฏิบัติหน้าที่ด้วยความซื่อสัตย์สุจริต โดยคํานึงถึงประโยชน์ของลูกค้าเป็นสําคัญ ซึ่งรวมถึงการปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้(1) ไม่กระทําการโดยทุจริต หลอกลวง ยักยอก หรือฉ้อโกงทรัพย์สินของลูกค้า(2) ไม่เบียดบังและไม่แสวงหาผลประโยชน์จากลูกค้าโดยอาศัยโอกาสในการปฏิบัติงาน ไม่ว่าเพื่อตนเองหรือบุคคลอื่น(3) ดําเนินการซื้อขายสัญญาซื้อขายล่วงหน้าให้เป็นไปตามคําสั่งของลูกค้าที่เป็นเจ้าของบัญชีหรือผู้ได้รับมอบอํานาจจากลูกค้าเป็นลายลักษณ์อักษร(4) ดําเนินการซื้อขายสัญญาซื้อขายล่วงหน้าตามคําสั่งของลูกค้า โดยให้ลูกค้าได้รับเงื่อนไขการซื้อขายที่ดีที่สุดตามสภาพตลาดในขณะที่คําสั่งซื้อหรือขายสัญญาซื้อขายล่วงหน้าของลูกค้ายังคงมีผลอยู่ (duty of best execution)(5) ไม่ดําเนินการใด ๆ ในลักษณะที่อาจทําให้คําสั่งซื้อหรือขายสัญญาซื้อขายล่วงหน้าของลูกค้าไม่ได้รับการแข่งขันหรือจับคู่ซื้อขายตามกลไกตลาด (non competitive trade) เว้นแต่เป็นการดําเนินการตามหลักเกณฑ์ที่ศูนย์ซื้อขายสัญญากําหนดโดยความเห็นชอบของคณะกรรมการกํากับตลาดทุน(6) ไม่ซื้อหรือขายสัญญาซื้อขายล่วงหน้าไม่ว่าเพื่อตนเองหรือบุคคลอื่นก่อนที่จะซื้อหรือขายสัญญาซื้อขายล่วงหน้าเดียวกันนั้นเพื่อลูกค้า ในลักษณะที่เป็นการเอาเปรียบลูกค้า (front running) (7) ไม่ใช้บัญชีซื้อขายสัญญาซื้อขายล่วงหน้าของลูกค้าซื้อขายสัญญาซื้อขายล่วงหน้าให้แก่ตนเองหรือบุคคลอื่นที่ไม่ใช่เจ้าของบัญชี(8) ไม่กระทําการใด ๆ ที่เป็นการเผยแพร่หรือบอกต่อข่าวลือหรือข้อมูลที่อาจมีผลกระทบต่อราคาสัญญาซื้อขายล่วงหน้าหรือสินค้า หรือการซื้อขายสัญญาซื้อขายล่วงหน้า ซึ่งเป็นข้อมูลที่ยังไม่ได้รับการยืนยันความถูกต้องจากผู้ที่เกี่ยวข้อง ในการนี้ ให้ตัวแทนซื้อขายสัญญาจัดให้มีการตรวจสอบความถูกต้องของข้อมูลดังกล่าวโดยเร็ว และในกรณีที่ลูกค้าสั่งซื้อหรือขายสัญญาซื้อขายล่วงหน้าที่เกี่ยวข้องกับข้อมูลดังกล่าว ตัวแทนซื้อขายสัญญาต้องเตือนให้ลูกค้าใช้ความระมัดระวังด้วย(9) ไม่กระทําการใด ๆ ที่เป็นการสนับสนุนหรือร่วมมือกับลูกค้าในการซื้อขายสัญญาซื้อขายล่วงหน้าที่ไม่เหมาะสมกับฐานะทางการเงิน ความสามารถในการชําระหนี้ หรือข้อจํากัดการลงทุนของลูกค้าข้อ ๓ ตัวแทนซื้อขายสัญญาต้องปฏิบัติต่อลูกค้าทุกรายอย่างเป็นธรรม ซึ่งรวมถึงการดําเนินการซื้อขายสัญญาซื้อขายล่วงหน้าให้แก่ลูกค้าตามลําดับก่อนหลัง เว้นแต่ลูกค้าได้กําหนดเงื่อนไขการซื้อขายสัญญาซื้อขายล่วงหน้าไว้อย่างชัดเจนเป็นอย่างอื่นข้อ ๔ ในการให้คําแนะนําเกี่ยวกับการซื้อขายสัญญาซื้อขายล่วงหน้า ตัวแทนซื้อขายสัญญาต้องให้คําแนะนําที่เหมาะสมและเป็นไปเพื่อประโยชน์สูงสุดของลูกค้า ซึ่งรวมถึงการปฏิบัติหน้าที่ให้เป็นไปตามมาตรฐานการปฏิบัติงานดังต่อไปนี้(1) ไม่ให้คําแนะนําโดยมีเจตนาหลอกลวงลูกค้าหรืออาจก่อให้เกิดความเข้าใจผิดในสาระสําคัญที่เกี่ยวกับสัญญาซื้อขายล่วงหน้า สินค้า ตัวแปร หรือการซื้อขายสัญญาซื้อขายล่วงหน้า (2) ไม่ให้คําแนะนําในลักษณะที่เป็นการยุยงหรือสนับสนุนให้ลูกค้าซื้อขายสัญญาซื้อขายล่วงหน้าบ่อยครั้ง (churning) หรือเร่งรัดการตัดสินใจของลูกค้า(3) ไม่ให้คําแนะนําโดยอ้างอิงกับข่าวลือหรือข้อมูลที่ยังไม่ได้รับการยืนยันความถูกต้องจากผู้ที่เกี่ยวข้องข้อ ๕ ให้บรรดาคําสั่งและหนังสือเวียนที่ออกหรือวางแนวปฏิบัติตามประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 21/2549 เรื่อง มาตรฐานการปฏิบัติงานในการให้บริการเป็นตัวแทนซื้อขายสัญญาซื้อขายล่วงหน้า ลงวันที่ 8 พฤษภาคม พ.ศ. 2549 ซึ่งใช้บังคับอยู่ในวันก่อนวันที่ประกาศนี้ใช้บังคับ ยังคงใช้บังคับได้ต่อไปเท่าที่ไม่ขัดหรือแย้งกับข้อกําหนดแห่งประกาศนี้ จนกว่าจะได้มีคําสั่งและหนังสือเวียนที่ออกหรือวางแนวปฏิบัติตามประกาศนี้ใช้บังคับข้อ ๖ ในกรณีที่มีประกาศฉบับอื่นใดอ้างอิงประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 21/2549 เรื่อง มาตรฐานการปฏิบัติงานในการให้บริการเป็นตัวแทนซื้อขายสัญญาซื้อขายล่วงหน้า ลงวันที่ 8 พฤษภาคม พ.ศ. 2549 ให้การอ้างอิงดังกล่าวหมายถึงการอ้างอิงประกาศฉบับนี้ข้อ ๗ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 3 สิงหาคม พ.ศ. 2552 (นายธีระชัย ภูวนาถนรานุบาล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เนื่องจากได้มีการปรับปรุงประกาศคณะกรรมการกํากับหลักทรัพย์และตลาดหลักทรัพย์ เพื่อให้เป็นไปตามพระราชบัญญัติสัญญาซื้อขายล่วงหน้า (ฉบับที่ 2) พ.ศ. 2551 ดังนั้น จึงเห็นควรออกประกาศเพื่อทดแทนประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สธ. 21/2549 เรื่อง มาตรฐานการปฏิบัติงานในการให้บริการเป็นตัวแทนซื้อขายสัญญาซื้อขายล่วงหน้า ลงวันที่ 8 พฤษภาคม พ.ศ. 2549 จึงจําเป็นต้องออกประกาศนี้